UP MLC Election 2022 Result: यूपी विधान परिषद चुनाव में BJP ने फिर मारी बाजी, जानिए कौन कहां से जीता
भारतीय जनता पार्टी (बीजेपी) ने एक बार फिर से यूपी विधान परिषद चुनाव में बड़ी बाजी मारी है। बीजोपी को यूपी एमएलसी चुनाव 2022 में बड़ी जीत मिली है। विधान परिषद की 36 सीट में से बीजेपी ने 33 हासिल की है। 9 सीट पर बीजेपी के उम्मीदवार पहले ही निर्विरोध चुने लिए गए थे, 27 सीट पर वोट पड़े थे।
UP MLC Election 2022 Result: यूपी विधानसभा चुनाव की तरह ही भारतीय जनता पार्टी (बीजेपी) ने एक बार फिर से यूपी विधान परिषद चुनाव में बड़ी बाजी मारी है। बीजोपी को यूपी एमएलसी चुनाव 2022 में बड़ी जीत मिली है। विधान परिषद की 36 सीट में से बीजेपी ने 33 हासिल की है। 9 सीट पर बीजेपी के उम्मीदवार पहले ही निर्विरोध चुने लिए गए थे, 27 सीट पर वोट पड़े थे। यूपी विधान परिषद चुनाव के नतीज़ों में बीजेपी ने 27 में से 24 जीत ली है वहीं समाजवादी पार्टी को एक भी सीट नहीं मिली है यानी इस चुनाव में भी सपा का सूपड़ा साफ हो गया है। वहीं प्रतापगढ़ में जनसत्ता दल के अक्षय प्रताप सिंह, वाराणसी से निर्दलीय प्रत्याशी अन्नपूर्णा सिंह और आजमगढ़ से निर्दलीय विक्रांत सिंह जीते हैं। इस जीत के बाद अब विधान परिषद में भी बीजेपी का बहुमत हो गया है। आप भी जानिए सभी 36 सीटों पर नतीजे क्या हैं और कहां से किसने जीत दर्ज की है।27 एमएलसी सीटों (95 उम्मीदवार) के लिए बीते 9 अप्रैल को मतदान हुआ था। मुख्य निर्वाचन अधिकारी कार्यालय के अनुसार मुरादाबाद-बिजनौर सीट पर 97 प्रतिशत, रामपुर-बरेली सीट पर 97.37, पीलीभीत-शाहजहांपुर में 97.38, सीतापुर-99.20, लखनऊ-उन्नाव में 98.90, रायबरेली-99.35, प्रतापगढ़-99.25, सुल्तानपुर-98.77, बाराबंकी-99.16, बहराइच-98.91,गोंडा-98.28, फैजाबाद-98.44, बस्ती-सिद्धार्थनगर-97.18, गोरखपुर-महाराजगंज-96.50, देवरिया-98.11, आजमगढ़-मऊ-98.42, बलिया-98.25, गाजीपुर-98.88, जौनपुर-98.28, वाराणसी-98.52, इलाहाबाद-97.96, झांसी-जालौन-ललितपुर-98.90, कानपुर-फतेहपुर-97.20, इटावा-फरूर्खाबाद-96.65, आगरा-फिरोजाबाद-98.06, मेरठ-गाजियाबाद-97.43 तथा मुजफ्फरनगर-सहारनपुर सीट पर 96.69 प्रतिशत मतदान हुआ।